system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Konrad Adenauer.
assistant
Konrad Hermann Joseph Adenauer (; ) a fost un politician creștin-democrat german, de profesie jurist, primul cancelar german postbelic.

Biografie

Până în mai 1945 
Din 1917 și până în 1933 a exercitat funcția de primar general al Köln-ului. Adversar al național-socialismului, a fost înlăturat din funcția de primar general. S-a retras la mănăstirea Maria Laach. În 1944 a fost arestat sub acuzația de complot împotriva regimului nazist. Soția sa a fost de asemenea arestată, murind în detenția Poliției Secrete (Gestapo).

Cancelar al Republicii Federale Germania 
În ciuda vârstei înaintate (în 1946 împlinise 70 de ani), Konrad Adenauer a condus munca de reconstrucție a creștin-democrației germane, mișcare interzisă în timpul dictaturii hitleriste. În anul 1949, la vârsta de 73 de ani, a fost ales în funcția de cancelar al Republicii Federale Germania - primul după cel de-al doilea război mondial.

A reușit apropierea țării sale de Franța, punând alături de Charles de Gaulle bazele alianței franco-germane, care a constituit nucleul Uniunii Europene. Este considerat ca fiind unul din "părinții Europei", alături de Charles de Gaulle, Robert Schuman (ministru de externe al Franței), Alcide De Gasperi (ministru de externe al Italiei) și Jean Monnet (autorul planului unificării industriilor vest-europene, plan pus în practică de politicienii enumerați anterior).

Adenauer a contribuit în mod decisiv la racordarea Republicii Federale Germania în sistemul atlantic de securitate.

În 1955 a obținut repatrierea germanilor deportați la muncă forțată în Siberia.

După 1963 
Și-a dat demisia din funcția de cancelar federal la data de 15 octombrie 1963, făcând loc lui Ludwig Erhard, un politician creștin-democrat mai tânăr, în fotoliul de cancelar.

A continuat să fie activ politic.

Autorul a patru volume de memorii, intitulate Erinnerungen (Amintiri).

Ca omagiu pentru contribuția sa la formarea Uniunii Europene, bustul său a fost inclus printre cele 12 busturi de oameni politici reunite în Monumentul părinților fondatori ai Uniunii Europene, inaugurat la București, la 9 mai 2006, de Ziua Europei, pe Insula Trandafirilor din Parcul Herăstrău.

Bibliografie 
Ahonen, Pertti. "Domestic Constraints on West German Ostpolitik: The Role of the Expellee Organizations in the Adenauer Era," Central European History (1998) 31#1 pp 31–63 in JSTOR
Cudlipp, E. Adenauer (1985)
Frei, Norbert Adenauer's Germany and the Nazi Past The Politics of Amnesty and Integration New York: Columbia University Press, 2002 
Granieri, Ronald J. The Ambivalent Alliance: Konrad Adenauer, the CDU/CSU, and the West, 1949–1966 (2004) 250 pages excerpt and text search
Heidenheimer, Arnold J. Adenauer and the CDU: the Rise of the Leader and the Integration of the Party (1960)
Herf, Jeffrey Divided Memory The Nazi Past in the Two Germanys Cambridge: Harvard University Press, 1997
Hiscocks, Richard. The Adenauer Era (1966)
Rovan, Joseph. Konrad Adenauer (1987) 182 pages excerpt and text search
Schwarz, Hans-Peter. Konrad Adenauer: A German Politician and Statesman in a Period of War, Revolution and Reconstruction. Vol. 1: From the German Empire to the Federal Republic, 1876–1952.
Schwarz, Hans-Peter. vol 2: Konrad Adenauer a German politician and statesman in a period of war, revolution and reconstruction (1995) 759 pp. excerpt and text search vol 2; also full text online
Williams, Charles. Konrad Adenauer: The Father of the New Germany (2001), 624pp
"Konrad Adenauer" in Encyclopædia Britannica (Macropedia) © 1989
Tammann, Gustav A. and Engelbert Hommel. (1999). Die Orden und Ehrenzeichen Konrad Adenauers,

Surse primare
Adenauer, Konrad. Memoirs, (4 volume English edition 1966–70)

Note

Legături externe 

 

Nașteri în 1876
Nașteri pe 5 ianuarie
Decese în 1967
Decese pe 19 aprilie
Absolvenți ai Universității din Bonn
Anticomuniști
Antifasciști
Autobiografi
Beneficiari ai Ordinului Vulturul Roșu
Cavaleri onorifici ai Marii Cruci al Ordinului Sfântului Mihail și Sfântului Gheorghe
Oameni din Köln
Politicieni CDU (Germania)
Politicieni germani din secolul al XX-lea
Premii Carol cel Mare
Primari germani
Personalități ale Războiului Rece
Romano-catolici germani